cyanic-selkie/wikianc huggingface dataset:
Serine Jonassen
Etter St. Olav videregående skole utdannet hun seg til siviløkonom med spesialisering i finans ved NHH. Hun har arbeidet i konsulentselskapet Capgemini Invent og i investeringsselskapet Hitecvision.
Béla Rerrich
Béla Rerrich (født 26. november 1917 i Budapest, død 24. juni 2005 i Saltsjöbaden) var en ungarsk fekter som deltok i de olympiske leker 1948 i London, 1952 i Helsingfors og 1956 i Melbourne.
Rerrich vant en olympisk sølvmedalje i fekting under Sommer-OL 1956 i Melbourne. Han var med på det ungarske laget som kom på andreplass i lagkonkurransen i kårde bak Italia. De andre på laget József Sákovics, József Marosi, Lajos Balthazár, Ambrus Nagy og Barnabás Berzsenyi.
Kjønnsnøytralt språk
Et kjønnsnøytralt språk kan brukes for å referere til personer uten å forutsette at de er kvinner eller menn. Spesielt handler det om tilfeller der definisjonen av personen er abstrakt eller hypotetisk slik at kjønnet ikke kan bestemmes, men der sosiale normer ofte påvirker språkbrukerens antagelse om hvilket kjønn personen formodentlig har. Den mest omfattende måten å kjønnsnøytralisere språket på er å bruke kjønnsnøytralt pronomen i stedet for kjønnsspesifikt pronomen.
Språk med og uten grammatisk kjønn
I indoeuropeiske og afroasiatiske språk har mannlige pronomen tradisjonelt blitt brukt for å referere til begge kjønnene eller til personer av ukjent kjønn, mens grammatisk kjønn mangler helt i språk som kinesisk. Kinesisk bruker også samme pronomen, ta, for både han, hun og det, selv om ulike tegn for å skille betydningene fra hverandre skriftlig har oppstått siden 1800-tallet, muligens påvirket av europeisk språkbruk. At Kina tross i mangel av grammatisk kjønn i språket har vært et svært strengt patriarkalsk samfunn blir brukt som eksempel på at det ikke nødvendigvis er noen sammengeng mellom kjønn i språket og kjønn i samfunnet.
Språklige normer
Et kjent eksempel på hvordan språklige normer fører til at man forventer seg at en person skal være av et visst kjønn er gåten om kirurgen som fikk sin sønn som pasient:
Svaret er at kirurgen var guttens mor, men mange som hører gåten sitter fast i det normative tankesettet at kirurger er menn, og ser ikke svaret.
I et kjønnsnøytralt språk skriver man ikke «en kirurg skal ikke behøve å operere noen som han er i nær slekt med», men eksempelvis «en kirurg skal ikke behøve å operere noen de er i nær slekt med».
Metoder
Siden 1970-tallet har språkvitere fundert over hvordan man enklest kan gjøre tekster kjønnsnøytrale, og de har kommet fram til mange forskjellige metoder. Her gis eksempler på hvordan betydningen i «En kirurg bør ikke operere personer som han er i slekt med." kan skrives på flere ulike måter:
Pablo Herrera Barrantes
Pablo Herrera Barrantes (født 14. februar 1987 i Alajuela) er en kostarikansk fotballspiller. 17. august 2009 skrev han under en kontrakt for Aalesunds FK som varte til 2012. Han ble beskrevet av Frank Mathiesen som en rask spiller som kan spille både back og kant og som er god med begge bein. Barrantes fikk sin debut hjemme mot Bodø/Glimt 30. august 2009.
Hansford County
Hansford County er et fylke i den amerikanske delstaten Texas. Det ligger nord i staten og grenser mot Ochiltree County i øst Roberts County i sørøst, Hutchinson County i sør og mot Sherman County i vest. Det har også grense mot delstaten Oklahoma i nord.
Hansford Countys totale areal er 2 384 km² hvorav 2 km² er vann. I 2000 hadde fylket 5 369 innbyggere og administrasjonssenteret ligger i byen Spearman. Hansford County har fått sitt navn etter dommeren og kongressmannen John M. Hansford.
Gravdal (Vestvågøy)
Gravdal er et tettsted i Vestvågøy kommune i Nordland. Gravdal ligger geografisk midt i Lofoten, og er nesten «tvillingtettsted» med kommunesenteret Leknes. Tettstedet Gravdal har innbyggere per 1. januar, og former med Leknes en tilnærmet sammenhengende bebyggelse på noe over 4 300 innbyggere innerst i Buksnesfjorden.
Den ca. 10 kilometer lange strekningen langs Buksnesfjordens vestside Leknes-Gravdal-Ballstad har noe over 5 000 innbyggere. Gravdal har utsikt over Leknes.
Næringsliv
Gravdal huser noen av Lofotens større institusjoner som Nordlandssykehuset Lofoten og Vest-Lofoten videregående skole avd. Gravdal (tidl. Nordland fiskerifagskole/Statens fiskerfagskole). Buksnes kirke i dragehodestil fra 1905 ligger på Gravdal. Kirka er ei langkirke av tømmer, med 600 plasser. Den ble innviet 22. november 1905 og restaurert mellom 1965 og 1967. Arkitekt for kirka var Karl Norum.
Tilgang til direkte sollys
Sola over horisonten og mulighet for midnattssol på Gravdal fra soloppgang 26. mai til solnedgang 18. juli. Siste soloppgang før mørketida er 7. desember og første soloppgang etter mørketida er 5. januar.
Kjente personer fra Gravdal
«Mini» Jakobsen kommer fra Gravdal.
Boy Rist (1912- 1972), motstandsmann, gjorde tjeneste i Kompani Linge, sjøforsvarsoffiser og ordfører i Vestvågøy 1968-1969 (Høyre)
Referanser
«Mottakere av Krigskorset: Boy Roald Rist», nettstedet Krigskorset.
Akamenes
Akamenes (persisk: Haxāmaniš [], gresk Ἀχαιμένης, latinisert Achæmenes) er Akamenide-dynastiets mytiske forfar, og dynastiets eponym. Navnet kommer fra gammelpersiske Hakhāmanish, som betyr «vennlig i natur». Han skal ha levd i det 7. århundre f.Kr., og ha vært konge i den nordvestlige delen av Iran, nær innsjøen Urmia, som assyriske inskripsjoner kaller Parsumash, eller parsuenes land, perserne.
Akamenes' etterkommere krediterte ham som grunnleggeren av dynastiet, men lite ble overlevert om hans spesifikke bedrifter. Mest trolig var han en krigerhøvding som ledet perserne eller en stamme av persere, da som vasall av Media. En assyrisk inskripsjon fra tiden til kong Sankerib nevner at den assyriske kongen slo tilbake et angrep av parsuene, som kan ha vært ledet av Akamenes. Antikke greske skrivere kaller stammen hans Pasargadae, og at han ble oppfostret av en ørn, eventuelt identifiserbar med den mytiske Simurghen. Platon anså Akamenes som den samme som Perses, sønn av den Perseus og dermed barnebarn av Zevs, og Andromeda, datter av Kefeus og Kassiopeia, (Kongen og Dronningen av Etiopia) som i mytologien er kongeslektens opphav.
Akamenes ble etterfulgt av sønnen Teispes som ville lede perserne i erobringer og slå seg ned i byen Anshan. Hans oldebarn var Kyros II som erobret Mederriket og etablerte Det persiske riket.
På grunn av manglende informasjon om Akamenes, har det blitt fremlagt at de få bevisene som finnes for hans eksistens og styre er veldig suspekt. Faktisk kan han ha vært en persisk legende eller oppfunnet av Dareios den store.
Tamara Gatsjetsjiladse
Tamara Gatsjetsjiladse (født 17. mars 1983) er en georgisk sanger og låtskriver som kom deltok i Eurovision Song Contest 2017 med sangen «Keep the Faith». Hun ble her slått ut i semifinalen, med 99 poeng. Hun skulle også delta i 2009, men da ble bidraget diskvalifisert på grunn av politisk tekst.
Dylan (programmeringsspråk)
Dylan er et multiparadigme programmeringsspråk som inkluderer støtte for funksjonell og objektorientert programmering. Språket er dynamisk og reflektivt, mens det sørger for en programmeringsmodell som støtter effektiv generering av maskinkode og detaljert kontroll over dynamisk og statisk adferd. Språket ble skapt i 1992 av en gruppe ledet av Apple Computer.
Drageløperen
Drageløperen er debutromanen til den afghansk-amerikanske forfatteren og legen Khaled Hosseini. Historien handler om den unge gutten Amir, om hans ønske om et nærere forhold til sin far og om vonde barndomsminner, spesielt i forhold til sin venn og tjener Hassan. Handlingen foregår i Afghanistan, fra monarkiets fall til Taliban har overtatt. Deler av historien er også lagt til Fremont, like sørøst for San Francisco.
Handling
Gutten Amir vokser opp i en velstående pashtuner-familie i Kabul, Afghanistan. Moren døde i forbindelse med hans fødsel. Familien har en hazara-familie som tjenere, bestående av Ali og Hassan, mens moren tidlig stikker av. Hassan og Amir er lekekamerater, men Amir behandler ikke Hassan pent bestandig. Faren Baba er stort sett kritisk til Amir, mens han tilsynelatende favoriserer Hassan. Amir ønsker så sårt å få farens respekt.
Arthur Bliss
Arthur Bliss (født 2. august 1891 i London, død 27. mars 1975 i London ) var en engelsk komponist og dirigent.
Drageløperen
Handling
Amir har interesse for å skrive og Hassan liker å høre Amir lese fra egne og andres historier. Familievennen Rahim Khan oppmuntrer Amir, mens faren er tilsynelatende uinteressert. En gang de er på tur til et friområde, møter de bråkmakeren Assef og vennene hans som truer med å ta Amir og Hassan. Hassan overrasker med å rette en sprettert mot venstreøyet til Assef, som trekker seg, men truer med senere hevn.
Arthur Bliss
Bliss var en viktig støttespiller for den britiske brassbandbevegelsen. Han komponerte to større verk for brassband; Kenilworth og Belmont Variations. Begge stykkene ble skrevet til de nasjonale britiske brassbandmesterskapene, henholdsvis i 1936 og 1963.
Drageløperen
Handling
Om vinteren har de skolefri i flere måneder, og dette er den fineste tiden av året. Vinterens høydepunkt er dragekampturneringen. De preparerer dragesnorene med pålimt glasstøv slik at de skal klare å kutte de andres snorer. En vinter klarer Amir å gå helt til topps blant rundt femti dragekjempere, og faren Baba er meget stolt, noe Amir virkelig trenger å oppleve. Hassan, som er snelleholder for Amir, er også drageløper. Disse konkurrerer om å få tak i de dragene som er kuttet, for de er fritt vilt og kan beholdes av finneren. Hassan løper for å finne den siste dragen som Amir kuttet, som en trofé. Han løper inn i fattigkvarteret hvor han igjen møter Assef og kameratene hans. Amir, som etter ei stund ikke forstår hvor det blir av Hassan, løper etter, og finner ham til slutt. Hassan blir voldtatt av Assef, mens Amir ser på i skjul, uten å tørre å gripe inn. Hassan får en psykisk knekk av dette overgrepet, mens Amir aldri tør å innrømme at han overvar det hele. Skyldfølelsen tynger voldsomt.
Amir spør Baba om de ikke snart skal skifte ut tjenerstaben, de hadde jo vært der så lenge. Baba reagerer voldsomt på dette forslaget, og forholdet mellom dem surner. På 13-årsdagen får Amir en rekke flotte gaver, blant annet en klokke av faren. Amir legger klokken og noen penger under Hassans madrass. Dette blir oppdaget, og Hassan ofrer seg enda en gang for Amir og påtar seg skylden. Selv om Baba tilgir Hassan, er skammen for stor for Ali, og de sier opp og drar.
Amir sliter med samvittigheten både for at han ikke grep inn under voldtekten av Hassan, men også for at han fikk Ali og Hassan til å dra.
Etter at Sovjetunionen har invadert Afghanistan, blir det utrygt i Kabul, og Baba og Amir flykter hjemmefra og over til Pakistan. De kommer seg snart videre til USA, og bosetter seg i Fremont, California. Amir hjelper faren med salg av brukte ting på et loppemarked. På loppemarkedet møter han Soraya, datteren til en innvandret afghaner som er i samme bransje. Amir blir stupforelsket, og de gifter seg etter afghansk skikk. De sliter med å få barn, og dette er en stor belastning.
Baba er blitt alvorlig syk av lungekreft og dør etter en tid. Etter at dette blir kjent for Rahim Khan, ringer til Amir, og ber han innstendig om å komme til Pakistan. Amir drar dit, finner Rahim Khan, og blir fortalt den store hemmeligheten om at Hassan egentlig er Babas sønn, dvs. halvbror til Amir. Dette ble oppdaget fordi Ali viste seg å være steril.
Amir bestemmer seg etter noen overveielser for å ta seg inn i Afghanistan. Det endelige motivet er at han kan gjøre godt igjen uretten mot Hassan og kanskje reparere sin mangeårige dårlige samvittighet. Han finner en sjåfør som tar han med bil over grensen og helt til Kabul. Han lokaliserer barnehjemmet, men det viser seg at de "låner ut" barn til pedofile taliber. Han får vite at Sohrab er hos en av lederne i Kabul. Han tar sjansen på å avtale et møte med denne lederen, som viser seg å være hans gamle fiende Assef. Assef vet hvem som kommer, og har planlagt det endelig oppgjøret. Han ber alle om å gå ut av rommet, bortsett fra Amir og Sohrab. Det blir en ulike kamp, og Amir er i ferd med å bli ødelagt, da Sohrab griper inn. Han tar frem spretterten, finner en metallring fra et bord, og sender denne inn i Assefs venstre øye, det samme faren hans hadde truet med å ødelegge. De klarer å rømme fra huset, hopper inn i bilen som har ventet på dem, og kommer seg ut av landet.
Amir blir lagt på sykehuset i Peshawar med store skader, men de drar videre til Islamabad av sikkerhetsmessige grunner så fort Amir klarer å gå. Det viser seg at det ekteparet som Rahim Khan har sagt kan adoptere Sohrab, er fiktivt. Amir får da ideen om selv om adoptere sin halvnevø. Dette viser seg først vanskelig ettersom det ikke kan dokumenteres at foreldrene hans er døde. Det antydes at det kan være taktisk å plassere Sohrab på et barnehjem en periode. Sohrab, som etterhvert kan begynt å bli trygg på situasjonen, blir knekt når han hører at han må tilbake på et barnehjem. Han forsøker å ta sitt liv, men legene klarer å berge ham. Hjemmefra har Soraya funnet ut at de kan ordne med adopsjon etter at Sohrab har kommet seg til USA på turistvisum.
Melvin Taylor
Melvin Taylor (født 13. mars 1959 i Jackson, Mississippi) er en amerikansk blues- og jazz-gitarist.
I ungdomsårene grunnla Taylor bandet The Transistorer, et band som ble forvaltet av hans fremtidige svigerfar, og som spilte populærmusikk fra 1970-tallet på forskjellige talent-show og på nattklubber. Etter at The Transistors brøt opp i 1980, har Taylor viet det meste av sin oppmerksomhet til å spille blues i Chicagos West Side-klubber.
I løpet av andre halvdel av 1980-tallet sluttet han seg til klubbene Pinetop Perkins og The Legendary Blues Band som han hadde en ett år lang Europa-turné sammen med, og siden slutten av 1980-tallet har han vært på regelmessige turer i Europa med sin egen musikkgruppe, der de blant annet har åpnet konserter for BB King, Buddy Guy og Santana.
Taylors innspillinger omfatter de to første som han spilte inn for ett fransk plateselskap: Blues on the Run, opprinnelig innspilt i 1982, og Playing Blues for You fra 1984. Da han kom tilbake i USA fra Europa, signerte Taylor en kontrakt med Evidence Music og han spilte inn flere sanger sammen med blant annet John Snyder, Melvin Taylor og The Slack Band som han også skrev flere låter sammen med. Sent i 1996 spilte han inn sitt andre amerikanske album, Dirty Pool.
Han deltok på Kongsberg Jazzfestival i 2002.
Buhølen
Buhølen et lite tettsted i Lindesnes kommune i Agder, som ligger ca. 5 kilometer nord for Vigeland. Buhølen var tidligere utskipningssted for tønnestaver fra gårdene i Audnedalen, som her ble omlastet til elveprammer som tok lasten ned langs Audna. Buhølen var et aktivt sentrum tidligere med blant annet butikker, slakter, bakeri, sybutikk, hermetikkfabrikk og telefonsentral.
Vigeland er det nærmeste større tettstedet sørover, med vel ett tusen innbyggere, og Vigmostad er et mindre tettsted nordover.
Litteratur
Nøkland, Gunlaug: Buhølen og heiene omkring (2 bind), Lindesnes kommune 2009
MS «Tidevind»
MS «Tidevind» er en katamaran bygget av Brødrene Aa i 2008 for Tide Sjø. Høsten 2014 ble «Tidevind» satt inn på den nystartede ruten mellom Fornebu i Bærum og Aker Brygge i Oslo. Før dette trafikkerte båten strekket mellom Langevåg og Ålesund.
Germanwings flyvning 9525
Germanwings flyvning 9525 (IATA-kode 4U9525, ICAO-kode GWI18G) var en internasjonal passasjerflyvning operert av Germanwings som styrtet den 24. mars 2015 i fjellmassivet Massif des Trois-Évêchés i kommunen Prads-Haute-Bléone i departementet Alpes-de-Haute-Provence, om lag 30 km nordøst for Digne-les-Bains i de franske Alpene og om lag 100 km nord for byen Nice. Flyet, en Airbus A320-211, var på vei fra Barcelona i Spania til Düsseldorf i Tyskland med 144 passasjerer og seks besetningsmedlemmer om bord. Alle personene om bord omkom i ulykken.
Årsaken til ulykken var at andrepiloten med vilje satte høyden på autopiloten til lavest mulig og hastigheten til høyest mulig etter at han hadde låst døra inn til cockpiten mens kapteinen var ute, slik at han var alene i cockpiten.
Hendelsesforløp
24. mars 2015 Under flyvningen før fra Düsseldorf til Barcelona var også andrepiloten alene i cockpit en periode. Da ble også autopiloten satt til en høyde på 100 fot, men stilt tilbake rett før kapteinen kom tilbake. På grunn av autopilotens modus endret ikke flyet bane annet enn det det var klarert for av flyvelederkontrollen.
Flyet
Flyet var en Airbus A320-211-maskin med registreringsnummer D-AIPX og serienummer 147, og la ut på sin første prøveflyvning 29. november 1990. Det ble levert nytt til Lufthansa 5. februar 1991 og fløy første gang for Germanwings i 2003. Flyet fløy deretter for Lufthansa igjen fram til 31. januar 2014, da det gikk tilbake til det omstilte datterselskapet Germanwings. Det hadde fløyet 58,313 timer fordelt på 46,748 flyvninger. Motorene var av merket CFM56-5A1. Venstre motor var installert 30. juni 2012, og høyre motor 12. april 2011.
Passasjerer og besetning
Internasjonale medier meldte kort tid etter ulykken om at de fleste passasjerene var tyske statsborgere, mens den spanske regjeringen uttalte senere at det var 45 spanske og muligens noen få tyrkiske passasjerer om bord. Germanwings hevdet at det kan ha vært 67 tyske statsborgere om bord på flyet, deriblant 16 skolebarn og to lærere fra Joseph-König-Gymnasium i den tyske byen Haltern am See på vei hjem fra en utvekslingstur til Catalonia.
De første meldingene gikk ut på at det var 148 personer om bord - dette tallet ble senere oppjustert til 150 etter at ble gjort rede for to spanske spedbarn blant passasjerene. Personene om bord hadde 20 ulike nasjonaliteter, hvorav fire hadde doble statsborgerskap. Tyskland og Spania hadde flest statsborgere om bord.
Kapteinen på flygningen var Patrick Sonderheimer. Han hadde fløyet for Lufthansa og Germanwings i over ti år, og hadde fløyet 6,000 timer i A320. Andrepiloten var Andreas Lubitz, 27 år gammel, med bare 540 flytimer på modellen; 919 totalt. Han ble ansatt i Germanwings i september 2013, etter fullført utdannelse hos Lufthansas flyskole i Bremen.
Redningsarbeid og etterforskning
Rundt 500 personer deltok i redningsarbeidet, derav 360 fra brannvesen i området, 350 soldater og ni helikoptre. Det ble satt opp en provisorisk operasjonssentral for arbeidet samt et krisesenter i Le Vernet i Blanche-dalen. Redningsmannskap på stedet opplyste til media at flyet var fullstendig ødelagt, og den største delen var «på størrelse med en liten bil». Franske Bureau d'Enquêtes et d'Analyses pour la Sécurité de l'Aviation Civile (BEA) og den tyske havarikommisjonen for luftfart, Bundesstelle für Flugunfalluntersuchung (BFU), er ansvarlige for etterforskningen av flyulykken. Taleregistratoren ble funnet samme dag, og det ble raskt bekreftet at opptakene lagret på denne var brukbare og i orden. Flyets ferdsskriver ble funnet 2. april 2015. Analyse av opptak fra flyets taleregistrator tyder på at kaptein Sondenheimer ble låst ute av cockpiten omtrent 10 minutter før styrten. Kapteinen prøvde å banke på, hardere og hardere, og til slutt prøvde han å bryte ned døra med øks, men andrepilot Lubitz som befant seg inne i cockpiten reagerte ikke. 26. mars kunngjorde franske myndigheter at det fra opptakene var klart at andrepiloten Andreas Lubitz hadde låst kapteinen, Patrick Sonderheimer, ute av cockpiten, for så kontrollert å styre flyet ned i bakken. Etterforskerne sier de kunne høre på opptakene at Lubitz pustet helt til krasjen, noe som tyder på at han var i live.
Noter
<references group="lower-alpha"/>
Intelligenspartiet
Intelligenspartiet eller Troppen var en norsk (kultur)politisk gruppering som samlet seg omkring Johan Sebastian Welhaven. «Intelligensen»s viktigste parole angikk forholdet til Danmark. De mente at det var viktig å bygge det nye Norge med sterk forankring til dansk kultur, dansk språk og en estetikk som var preget av Johan Ludvig Heiberg. De representerte en motpol til Patriotene der Henrik Wergeland var frontfigur; blant patriotene gikk Intelligenserne under navnet «danomanerne». Det var etterkommere av Intelligenspartiet som senere skulle komme til å stifte partiet Høyre.
Konflikten hadde utspring i studentmiljøet og ble utløst av Welhavens angrep på Wergelands verdensdikt i Morgenbladet 15. august 1830, Skabelsen, Mennesket og Messias. Den utviklet seg gjennom Stumpefeiden og Dæmringsfeiden og tilspisset seg en siste gang i 1838, da Intelligensene iverksatte pipekonsert ved andre framføring av Wergelands syngespill Campbellerne eller Den Hjemkomne Sønn. Framføringen ble brukt som et påskudd. Stykket i seg selv var harmløst, og det var første gang Wergeland fikk et stykke framført på et offentlig teater. Reaksjonene sto ikke i rimelig forhold til situasjonen.
Gravdal (Bergen)
Gravdal er et boligområde i Laksevåg bydel i Bergen, og en del av det som ofte kalles Ytre Laksevåg. Gravdal ligger mellom Gravdalsvannet i sør og Byfjorden i nord, og vest for Nygård. Gravdal ligger ved Lyderhorns østside, og er startsted for 7-fjellsturen i Bergen. Hovedveier i området er Gravdalsveien, Wallemviksveien og Sjøkrigsskoleveien. Keiserstien (tidligere Bekkebakken) er oppkalt etter keiser Wilhelm 2. som årlig avla paraplymester Christian Eriksen besøk på eiendommen Trulsheim på Lyreneset.
Intelligenspartiet
Hartvig Lassen skriver at «Partihadet» her hadde grepet «en meget upassende Anledning til at skaffe sig Luft mod en politisk Modstander». Intelligensepartiet led ved denne anledning nederlag. Men en av deres representanter, Peter Jonas Collett, forsøkte å forsvare Intelligensens opptreden ved en artikkelserie i Den Constitutionelle, der Welhavens estetiske synspunkter nok en gang ble anført mot Wergeland på en ekstrem måte. Blant annet ble følgende påstått: «Der er intet Haab længer; vi have intet mere at vente; hans Genius ligger dræbt i hans egen Barm.»
Gravdal (Bergen)
På Gravdal ligger Kvarven fort, Sjøkrigsskolen, den herskapelige Kommandantboligen i Gravdal, Gravdalspollen gravplass og et av Falck Nutec AS's opplæringssentre. Her ligger også Laksevåg videregående skole.
Gravdal utgjør en grunnkrets i Bergen kommune, som hadde 1 215 innbyggere 1. januar 2014, og et areal på 2,25 km², av dette er 0,19 km² ferskvann. På Bergensutstillingen i 1898 deltok Kristiania Smørfabrik med en utstillingspaviljong som etterpå ble kjøpt av Jacob Larsen og flyttet til knausen på Kringsjå, som den gang hadde adressen Gravdalsveien 15. Her ble det åpnet kafé, først under navnet Pavillon Kringsjaa, senere Kafé Kringsjaa. To store løver i bronse lå ved inngangen. Kaféen fikk ikke skjenkebevilling, men etiketter skal ha blitt fjernet fra flaskene, som da ble solgt som «Kringsjå-brus». Stedet var populært, og i 1920 ble det utstyrt med spisesal og glassveranda. Men på 1930-tallet forfalt det, og forsvant helt da Laksevåg ble bombet av RAF under krigen.
Jesuittmisjonen i Arnsberg
Jesuittmisjonen i Arnsberg var en folkemisjonsvirksomhet i Arnsberg tilhørende jesuittordenen som ble grunnlagt i hertugdømmet Westfalen i 1651. Deres hovedsete i Arnsberg bestod i denne formen frem til nedleggelsen av jesuittordenen i 1773. Senere ble bygningen benyttet til forskjellige formål, senest til landmålingskontor (Katasteramt). Idag er den benyttet som kompetansesenter for integrasjon i Bezirksregierung Arnsberg.
Mørke dager
Mørke dager er et mystisk fenomen hvor mørke oppstår, tilsynelatende uten en naturlig grunn. I tillegg kan farger i nyanser av rødt, oransje og forekomme. Fenomenet er beskrevet langt tilbake i tid, bl.a. flere steder i Bibelen. I dag vet vi at fenomenet kan forårsakes av fjerntliggende vulkaner og store branner (særlig veldige skogbranner). De kan sende skyer av aske- og sotpartikler høyt opp i atmosfæren, hvor jetstrømmene kan føre partiklene tusenvis av kilometer av gårde – av og til rundt hele kloden.
Scooter
Scootere finnes også med elektrisk motor.
Melchior Wezel
Melchior Wezel (født 16. november 1903, dødsår ukjent) var en sveitsisk turner.
Han var med i et OL og et turn-VM for Sveits. Han deltok i OL i 1928, der han fikk gullmedalje i lagkonkurransen. Han fikk delt 7.-plass i skranke og 12.-plass i hopp som beste individuelle resultater. Sammenlagt kom han også på 12.-plass. Sveits dominerte dette OL; i den individuelle mangekampen sto det to sveitsere på toppen av pallen, med Georges Miez på førsteplass og Hermann Hänggi på andreplass.
I VM-sammenheng har Wezel en medalje; gull i lagkampen fra VM i 1934.
Ochiltree County
Ochiltree County er et fylke i den amerikanske delstaten Texas. Det ligger nord i staten og det grenser mot Lipscomb County i øst Roberts County i sør og mot Hansford County i vest. Det har også grense mot delstaten Oklahoma i nord.
For Königsberg
For Königsberg er et borgerinitiativ i Kaliningrad (den gamle tyske byen Königsberg, tidligere hovedstad i Øst-Preussen), som arbeider for gi byen dens opprinnelige navn tilbake. Königsberg, som ble grunnlagt i 1255 av den tyske ridderorden, ble etter annen verdenskrig annektert av Sovjet og omdøpt Kaliningrad etter Sovjetunionens president Mikhail Kalinin.
Borgerinitiativet ble startet av bl.a. Jurij Nusjtajev i midten av 2002 og har mange tilhengere i byen. De mener at det er lite tidsmessig å ære en av Stalins medarbeidere. De viser til at en rekke byer på 1990-tallet har fått sine opprinnelige navn tilbake etter regimets fall, f.eks. St. Petersburg og Mikhail Kalinins egen fødeby Tver, som i sovjettiden også ble kalt Kalinin.
Kenig, den russiske kortformen for Königsberg, har allerede etablert seg som et populært (uoffisielt) lokalt navn på byen.
IMT
IMT kan vise til:
Progymnospermophyta
†Archaeopteris fissilis
†Archaeopteris halliana
†Archaeopteris hibernica
†Archaeopteris macilenta
†Archaeopteris obtusa
Petekkier
Petekkier er karakteristiske blødninger i huden, mørk røde i farge, 1-2 mm i diameter. De forsvinner ikke dersom man trykker et glass mot dem fordi det er en liten blødning, i motsetning til erytema.
Progymnospermophyta
Progymnospermophyta er en utdødd divisjon av frøplanter. Gruppen dominerte i midtre devon og er forløperen til våre tiders frøplanter, og samtidig til trærne. Gruppen bestod av arter som minnet om bartrær, og de var fullt utviklede karplanter med både vedvev og silvev.
Gruppen bestod av bare en klasse, nemlig Progymnospermopsida. Enkelte arter hadde primitive blader. Noen av artene formerte seg ved hjelp av heterospori, og noen ved homospori.
Petekkier
Den vanligste årsaken til petekkier er kraftige eller overdrevne anfall av brekninger, oppkast, hoste eller gråt. De oppstår da oftest som små røde prikker rundt øynene. Dette er helt harmløst da prikkene forsvinner i løpet av noen dager.
Progymnospermophyta
Slekten Archaeopteris finnes det flere fossiler av. Dette var trær med en utbredelse over hele verden i devon og tilbake til nedre karbon.
Petekkier
Petekkier er et av de viktigste sykdomstegnene ved purulent hjernehinnebetennelse (meningitt). Noen av bakteriene som kan gi meningitt lager et blodfortynnende stoff som forårsaker den lille blødningen. Senile petekkier er normale hos eldre. Ved flere typer blodkreft "leukemier" kan petekkier være ett av symptomene.
Petekkier kan også forekomme i 20–40% av endokarditt-tilfeller.
Tina Trstenjak
Tina Trstenjak (født 24. august 1990 i Celje) er en slovensk judoka.
Hun representerte Slovenia under Sommer-OL 2016 i Rio de Janeiro, der hun tok gull i 63 kg.
Under Sommer-OL 2020 i Tokyo som ble arrangert i 2021, tok hun sølv.
Austin Anthony Vetter
Austin Anthony Vetter (født 13. september 1967 i Linton i Emmons County i Nord-Dakota i USA) er en amerikansk katolsk prelat og biskop av Helena i delstaten Montana.
Bakgrunn
Austin Vetter studerte fra 1986 til 1989 ved Cardinal Muench Seminary i Fargo og deretter til 1993 som seminareist ved Pontifical North American College ved Angelicum i Roma.
Prest
Han ble presteviet den 29. juni 1993 av biskop John Francis Kinney for bispedømmet Bismarck.
Han var så sjelesørgr, først som kapellan i Hellig Ånd-katedralen i Bismarck. Han var dessuten fra 1999 til 2002 biskoppelig vikar for det permanente diakonat, og fra 2008 til 2012 ansvarlig for etterutdanningsopplegget for bispedømmets klerus. Fra 2012 til 2018 var han spiritual ved Pontifical North American College i Roma. Etter hjemkomsten ble han rektor for katedralen i Bismarck.
Biskop av Bismarck
Den 8. oktober 2019 utnevnte pave Frans ham til biskop av Helena. Han ble bispeviet av erkebiskopen av Portland i Oregon, Alexander King Sample, den 20. november samme år. Medkonsekrerende var biskopen av Bismarck, David Kagan, og boskopen av Metuchen, James F. Checchio.
Episkopalgenealogi
Hans episkopalgenealogi er:
Hjernehinnebetennelse
Hjernehinnebetennelse (meningitt) er betennelse i hjernehinnen (gr: meninx) med økt antall celler i spinalvæsken. Infeksjonen skyldes oftest bakterier eller virus, men sopp og parasittmeningitter kan også være årsak. Meningitter deles inn i serøse og purulente;
Purulent meningitt
Purulent meningitt forårsakes av bakterier, oftest meningokokker (30 %) og pneumokokker (20 %), samt en rekke andre.
Meningokokker finnes hos mange friske mennesker i den naturlige halsfloraen, men kan gå over i hjernehinnen ved en øre/nese/hals-infeksjon, eller ved dråpesmitte fra individer som har den naturlig i halsen eller fra andre syke individer. Hjernehinnebetennelse forårsaket av meningokokkbakterien Neisseria meningitidis betegnes også smittsom hjernehinnebetennelse.
Symptomene er økende hodepine og utvikling av nakke- og ryggstivhet. Et annet karakteristisk tegn er petekkier, men det er ikke alle som får disse. Petekkier er røde prikker på huden som ikke lar seg fjerne når du trykker på dem. Bruk f.eks. et glass og trykk på huden for å se om de røde prikkene forsvinner Dessuten får man feber, brekninger og nedsatt bevissthet som kan gå over i koma pga. hjerneødem. Økt intrakranielt trykk kan gi kramper, bradykardi og respirasjonsvikt.
Det er viktig å søke lege raskt dersom man mistenker meningitt, da letaliteten ligger på 10-20 %, men jo tidligere man søker lege jo bedre er prognosen. Behandling skjer med diverse antibiotika, samt symptomatisk behandling. Hvis man har nakke- og ryggstivhet, feber, røde prikker på huden kan det være lurt å sjekke seg for hjernehinnebetennelse.
Serøs meningitt
Serøs meningitt skyldes oftest coxacie-, ECHO-, parotitt- eller herpesvirus, i sjeldne tilfeller tuberkelbasiller eller sopp.
Viruset overføres med dråpesmitte, og kan også affisere selve hjernen og gi encephalitt
Prognosen er som oftest god, og behandlingen er kun symptomatisk. Tuberkuløs meningitt behandles som vanlig tuberkulose.
Mariangela Di Fiore
Mariangela Di Fiore (født 15. november 1981) er en prisbelønt norsk forfatter.
Etter studier i litteraturvitenskap og musikk studerte hun screenwriting, ved University of California, Los Angeles. 17 år gammel debuterte hun med novellen «Blått lys» i novellesamlingen Pust ut – Pust inn (Gyldendal Norsk Forlag, 1999). Hennes debutroman Hør Napolis sang kom ut i 2005, så fulgte ungdomsromanene Vinterdansen (2006), Himmelstøv (2007) og Sår (2009)   I 2010 utkom Camorraland som dokumenterer hennes møter med mafiaorganisasjonen Camorra, bygget på mangeårig research på gateplan i Napoli. Forfatteren turnerte med boken og en tilhørende dokumentarfilm fra 2010 til 2015 i regi av Den kulturelle skolesekken og vant i 2010 Østfoldungdommens Kritikerpris for Camorraland. Høsten 2014 utkom kokeboken Min italienske bestemors kjøkken med oppskrifter som hennes bestemor «Nonna» brukte hjemme, med tilhørende historier fra hennes barndoms somre i Napoli og andre historier om mafia og helgener. Høsten 2016 utkom reiseboken/kokeboken Mitt Italia, hvor hun reiser gjennom de forskjellige regionene i landet og intervjuer matpersonligheter og deler regionale oppskrifter. Mitt Italia vant i 2016 Gourmand Awards i kategorien Best Italian Cuisine. Hun har også utgitt flere barnebøker, deriblant Elefantmannen (2013) som hun i 2015 ble tildelt gullpris i ''Eureka! Book Award for Excellence in Nonfiction for Young Readers'' av California Reading Association. I 2016 vant boka gullmedalje i Next Generation Indie Book Awards i New York. I 2021 ga hun ut barneboken «Å ri på enhjørninger» sammen med illustratøren Lisa Aisato. Boken omhandler barnekreft og ble en bestselger. Hun mottok Brageprisen i 2021 for boka Søstre (Vigmostad & Bjørke, 2021).
Bøkene hennes er oversatt til flere språk og er utgitt i Sverige, Danmark,Tyskland, Nederland, Spania, Estland, Ukraina, Færøyene, Canada, Australia, New Zealand og USA.
Hun har norsk mor og italiensk far, og er oppvokst i Norge.
Frøystein
Frøystein er et sjeldent norsk mannsnavn med norrøn opprinnelse. Navnet er i dag mest brukt på Island, i formen Freysteinn.
Etymologi
Frøystein har opprinnelse i norrøne Frøystæinn, som er dannet av freyja, «dame» eller «gudinnen Frøya», og steinn, «stein».
Freysteinn var en norrøn variant av navnet, og er også dagens islandske form. Frosten, Frösten og Frøsten var gammelsvenske former av navnet. Sistnevnte var også den gammeldanske formen.
Utbredelse
Frøystæinn er kjent brukt i 27 runeinnskrifter, og var derfor antakelig et vanlig navn i Norden i vikingtiden. Den moderne formen Frøystein er kjent brukt i Norge fra 1891.
Frøystein er i dag et sjeldent navn i Norge. Det er mest brukt som etternavn. I 2014 hadde 128 personer i Norge Frøystein som etternavn.
Kjente personer med navnet
Personene i listen er ordnet kronologisk etter fødselsår.
Lajos Balthazár
Lajos Balthazár (født 30. juni 1921 i Budapest, død 1. februar 1995 i Budapest) var en ungarsk fekter som deltok i de olympiske leker 1948 i London, 1952 i Helsingfors og 1956 i Melbourne.
Balthazár vant en olympisk sølvmedalje i fekting under Sommer-OL 1956 i Melbourne. Han var med på det ungarske laget som kom på andreplass i lagkonkurransen i kårde bak Italia. De andre på laget József Sákovics, József Marosi, Béla Rerrich, Ambrus Nagy og Barnabás Berzsenyi.
Det islamske azad-universitetet
Det islamske azad-universitetet (IAU; persisk: دانشگاه آزاد اسلامی‎, Dāneshgāh-e Āzād-e Eslāmi), ofte omtalt som Azad-universitetet, er et privat universitetssystem i Iran.
Historie
Med hovedkvarter i Teheran i Iran, er universitetet verdens femte største. Universitetet ble godkjent av det øverste råd for kulturell revolusjon i 1982, etter å ha blitt finansiert og etablert av Akbar Hashemi Rafsanjani. Universitetet har 1,7 millioner studenter. Siden begynnelsen i 1982 har den vokst både fysisk og akademisk til å bli en av de største utdanningsinstitusjoner globalt. IAU har siden starten hatt som mål å gjøre høyere utdanning allemannseie. IAU har to uavhengige og 31 statsstøttede universitetets grener på tvers av Iran, og fire grener i andre land deriblant De forente arabiske emirater, Storbritannia, Libanon og Afghanistan. Igjennom årene har universitetet akkumulert eiendeler til en verdi av 20-25 milliarder dollar.
Universitetene utvider over hele landet og det er flere tusen studenter som registrerer seg hvert år. De mottar for det meste veldedig donasjoner og belaster studieavgift.
Skien Bandyklubb
Skien Bandyklubb (stiftet 1989) er et norsk idrettslag fra Skien som kun driver med bandy. Klubben ble opprettet etter at Skien isstadion, en kunstfrossen skøytebane for bandy og hurtigløp, ble åpnet i 1987. Bandy i Grenland hadde fram til dette blitt drevet i Borg, til en viss grad i Odd, samt i flere klubber i Porsgrunn.
Skien Bandyklubb spilte NM-finale for gutter i 1998 og semifinale for junior i 2001. Klubben trakk herrelaget sitt fra serien i 2005 og har ikke hatt seniorlag siden. Aktiviteten for øvrig har også vært lav de seneste årene. Klubben sto i 2011 i fare for å bli oppløst, men ble vedtatt drevet videre. I 2013 og 2014 har klubben vunnet Grenlandsturneringen, en bandyturnering med redusert banestørrelse og seks spillere på hvert lag, og med deltakelse fra Skien, Porsgrunn og Larvik.
Pygméelefant
Pygméelefanter er små elefanter som visstnok skal leve i Kongo, men som aldri har blitt bevist. De skal leve dypt inne i skogene i et utilgjengelig sumplandskap, og oppholder seg store deler av livet i vann.
Etter første verdenskrig oppholdt den belgiske løytnanten Fransen seg flere måneder i Kongo, blant lokalbefolkningen. Da han returnerte skal han ha sett flokker med pygméelefanter, og til og med skutt den største hannen og tatt med seg de 60 cm lange støttennene og huden tilbake. Huden viste at dyrets høyde omtrent var halvannen meter – halvparten av en vanlig afrikansk elefant. Likevel er det ikke til denne dag funnet beviser på at det faktisk finnes pygméelefantflokker i Afrikas sumplandskap.
En rekke småelefanter har blitt fanget og vist frem i dyrehager i New York og Antwerpen, men alle disses dvergvekst har vært enkelt å påvise.
Слон пигмей Zwergelefant
Lipscomb County
Lipscomb County er et fylke i den amerikanske delstaten Texas. Det ligger nord i staten og grenser mot Hemphill County i sør, Roberts County i sørvest og mot Ochiltree County i vest. Det har også grense mot delstaten Oklahoma i nord og øst.
Lipscomb Countys totale areal er 2 414 km² hvorav 0 km² er vann. År 2000 hadde fylket 3 057 innbyggere og administrasjonssenteret ligger i byen Lipscomb. Lipscomb County har fått sitt navn etter dommer Abner Smith Lipscomb.
Georg Gänswein
Georg Gänswein (født 30. juli 1956 i Riedern am Wald, Baden-Württemberg) er katolsk erkebiskop, og leder for Det pavelige hushold.
Han var tidligere en av pave Benedikt XVIs to privatsekretærer. Han var tidligere professor i kanonisk rett ved det pavelige universitet Santa Croce i Roma, og anses som en fremragende teolog. Han ble presteviet i 1984, men viet seg senere til en akademisk karriere, slik også Benedikt gjorde før ham. Han kom til Roma som Josef Clemens' privatsekretær, men ble i 1996 engasjert som saksbehandler i Kongregasjonen for troslæren. Han ble utnevnt til monsignore i mai 2000. I 2003 ble han Ratzingers sekretær. I 2012 ble han utnevnt til erkebiskop og leder for Det pavelige husholf. I Roma går han under navnet «Don Giorgio».
Msgr. Gänswein er en ivrig tennisspiller og liker å fly.
Episkopalgenealogi
Hans episkopalgenealogi er:
Slow-bevegelsen
Slow-bevegelsen eller Slow Movement er en moderne bevegelse som har gjort seg bemerket i den rike vestlige verden og som startet som en protest mot åpningen av en McDonald's-restaurant i Roma. Filosofien til bevegelsen er å leve det moderne liv i et mer saktere tempo og ikke la seg rive med i det som beskrives som det moderne tidsracet og som har sitt utspring i den moderne industrialismen. Filosofien bak ønsker å finne ut hvordan mennesker kan sette ned tempoet for å få rikere og mer produktive liv.
På starten av 2000-årene fikk Slow-bevegelsen en voksende tilhengerskare og fostret sub-kategorier som Cittaslow (Slow cities) og Slow Food. Også i Norge har bevegselen satt noen spor gjennom forsøkene på å etablere slow cities og slow food. Byer som Levanger og Sokndal forsøkte å ta steget inn i Citta Slow – en bevegelse langsomme byer som lar slow-filosofien påvirke alle arenaer fra matproduksjon til byplanlegging. Den tidligere stjernekokken Morten Schakenda startet et slow-bakeri i Lom.
Bevegelsen fikk grundig omtale i boka og best-selleren Slow – Lev livet langsomt (2004), som er skrevet av den canadiske journalisten Carl Honoré.
Ambrus Nagy
Ambrus Nagy (født 20. august 1927 i Budapest, død 18. juli 1991 i Haag) var en ungarsk fekter som deltok i de olympiske leker 1956 i Melbourne.
Nagy vant en olympisk sølvmedalje i fekting under Sommer-OL 1956 i Melbourne. Han var med på det ungarske laget som kom på andreplass i lagkonkurransen i kårde bak Italia. De andre på laget József Sákovics, József Marosi, Lajos Balthazár, Béla Rerrich og Barnabás Berzsenyi.
Jan Håfström
Jan Håfström (født 31. juli 1937 i Vallentuna) er en svensk kunstner, bosatt i Stockholm. Han arbeider både som maler og som skulptør.
Dagen H
«Dagen H» (H = høyre, svensk höger etter «Högertrafikomläggningen») betegner den 3. september 1967 da Sverige innførte høyrekjøring i trafikken.
Jan Håfström
Han er utdannet i filosofi og kunsthistorie fra Lunds universitet 1962 og ved Kungliga Konsthögskolan 1963-68. Han «började sitt konstnärskap under 1960-talet med att låna från serier och andra media i popkonstens anda. Han har växlat mellan figurativt och abstrakt måleri, gjort film, skulpturer och varit verksam som konstkritiker».
Han har bidratt til Skulpturlandskap Nordland med installasjonen «Den glömda staden» i Gildeskål. Han er innkjøpt av Moderna Museet, Nationalmuseum, Kiasma, Malmö konstmuseum, Göteborgs konstmuseum, Henie Onstad Kunstsenter og Astrup Fearnley Museet. Han har deltatt på Veneziabiennalen tre ganger, og hatt separatutstillinger på Nationalmuseum (2005) og Moderna Museet (1995). Hans utstilling «Mörkrets Hjärta» som ble vist på Liljevalchs konsthall I 2009 bygger på et av hans gjennomgangstema, «den eviga återkomsten». Denne montasjen av avbildninger av Fantomet består av om lag åtti deler, og har blitt vist i Venezia, på Liljevalch og andre steder.
Dagen H
Historie
Sveriges riksdag fattet likevel den 10. mai 1963 beslutningen om å innføre høyrekjøring. Startpunktet ble satt til 3. september 1967, klokka 5.00 om morgenen, og man startet forberedelsene. Det første som ble gjennomført, var trykking av rikelige mengder utførlig informasjonsmateriale som ble fordelt til alle innbyggere.
Bakgrunn
Ettersom det ennå fantes veldig liten trafikk over grensene mellom nabostatene, var det nesten betydningsløst på hvilken side på veien man beveget seg. Også i den svensk-norske unionen fra 1814 hadde Norge høyrekjøring (stadfestet i vegloven av 1824), mens Sverige hadde venstrekjøring. På 1900-tallet økte imidlertid mobiliteten, tallet på biler steg og samtidig opplevde man mer trafikk over grensene til nabolandene, områder hvor man hadde høyrekjøring. Også derfra reiste det folk inn i Sverige og det inntraff bilulykker, ettersom de besøkende ikke var vant til venstrekjøring.
Kjøretøyer i Sverige
De svenske bilene hadde gjennomgående rattet på venstre side, likesom bilene i landene med høyretrafikk, noe som også gjaldt importerte biler fra Storbritannia. Rattet på venstre side, det vil si ut mot siden av kjørebanen, vanskeliggjorde forbikjøringer.
Bussene derimot hadde dørene på venstre og rattet på høyre side. Etter beslutningen om innføring av høyrekjøring begynte man å bygge busser med dører på begge sider slik at de kunne benyttes både ved venstre- og høyrekjøring.
Etter omleggingen ble venstrebussene gitt bort til Pakistan og Kenya.
Gjennomføring
Allerede en stund før startskuddet den 3. september 1967, klokka 5.00 hadde man begynt å forberede veiene. Ny markering ble lagt på veiene og trafikkskiltene ble plassert på den andre siden, men disse var tildekket inntil Dagen H.
Trikker
I mange byer betydde høyrekjøringsomleggingen slutten for sporvognstrafikken. Bare Göteborg og Norrköping beholdt trikkene sine. Stockholm fikk også tilbake noen linjer. I Malmö overlevde sporvognstrafikken til 1973.
Clarisse Agbegnenou
Clarisse Agbegnenou (født 25. oktober 1992) er en fransk judoka.
Hun representerte Frankrike under Sommer-OL 2016 i Rio de Janeiro, der hun tok sølv i 63 kg.
Under Sommer-OL 2020 i Tokyo som ble arrangert i 2021, tok hun gull. Hun tok også gull i lagkonkurransen.
Siliguri
Siliguri er den største byen i Darjeelingdistriktet men ikke administrasjonssenter (som er Darjeeling). Byen har flere militæravdelinger, Border Security Force (BSF), Central Reserve Police Force (CRPF), Shashatra Seema Bal (SSB) og the Assam Rifles. Den sivile lufthavnen Bagdogra lufthavn ligger inne på baseområdet til det indiske luftforsvaret.
Lancelin
Lancelin er en liten fiskelandsby som ligger cirka 120 km (veistrekning) nord for Perth i Vest-Australia. Lancelin ligger i Gingin Shire. Adkomsten er via Wanneroo Road (State route 60).
Hovednæringsveien er fiske etter hummer, eller crayfish (rock lobster). Det fiskes også etter andre ulike fiskeslag fra båt eller land. En av favorittene er jewfish, en skattet fiskeart som kan minne om hellefisk. Ved siden av fiske er turisme den største næringsveien i Lancelin. I tillegg til en mengde australske turister ankommer mange hundre europeere, amerikanere og asiater Lancelin hvert år. De hvite sandstrendene inviterer til badeliv, mens mulighetene for brettseiling, bølgesurfing og kiting er blant hovedaktivitetene for de mer aktive besøkende.
Siliguri
Geografi
Siliguri ligger ved foten av Himalayafjellene og er omkranset av Hill station-byer. Mahanadaelven renner igjennom Siliguri. Sommertemperaturen går sjelden over 35 grader og byen er generelt kaldere enn resten av Vest-Bengal. Vinterne varierer fra 15 grader til så lite som 3 grader. Monsonsesongen varer fra juni til september. Klimaet rundt Siliguri er godt egnet for tedyrking.
Anekdoteverdi
Anekdoteverdi er en type kulturminneverdi som knytter seg til minnet om bestemte hendelser eller personer.
Etappene i Giro d’Italia 2016
Etappene i Giro d'Italia 2016
Anekdoteverdi
Ankdoteverdi knyttes ofte til privatpersoner eller lokalhistoriske hendelser. Anekdoteverdier ivaretas gjerne gjennom jevnt vedlikehold. Fredninger kan i noen tilfeller også være begrunnet i personalhistorie.
Liste over formennene for Den karelsk-finske sosialistiske sovjetrepublikks øverste sovjet
Formannen for Den karelsk-finske sosialistiske sovjetrepublikks øverste sovjet var leder for forsamlingen.
Robert Hermansen
Robert Norman Hermansen (født 26. februar 1939 i Botne i Vestfold) er en tidligere norsk industrileder. I perioden 1999–2008 var han administrerende direktør for Store Norske Spitsbergen Kulkompani på Svalbard. Han er tilkjent mye av fortjenesten for å ha gjort norsk kullgruvedrift på Svalbard lønnsom, etter flere tiår med produksjonsregulering og statsstøtte.
Hermansen er utdannet sivilingeniør ved berglinjen på NTH i Trondheim, hvor han ble uteksaminert i 1965. Det var i studietiden han fikk tilnavnet «Røde Robert», som delvis kom av hans politiske ståsted som leder av Studentersamfunnet og av den røde hårfargen. Han har senere vært en sentral lederskikkelse i en rekke norske industribedrifter. Blant disse er A/S Sydvaranger, LKAB og Odda Smelteverk.
22. mai 2008 ble han enstemmig valgt til ny styreleder i Troms Kraft. Fra 2009 til 2010 var han styreleder i komposteringsselskapet Hera Vekst på Hornmoen i Elverum.
I 2010 gikk Robert Hermansen av som direktør for Troms Kraft, og trakk seg fra alle offentlige verv, bortsett fra styret i Narvik Havn KF. Dette skyldtes medieoppmerksomheten rundt et privat lån han fikk av en underleverandør til Store Norske da han var direktør der. I 2011 ble Hermansen dømt til 2 år ubetinget fengsel og inndragning av 3,9 millioner kroner av Nord-Troms tingrett for korrupsjon.
I 2003 fikk han Bergmannstaven, som er Norsk Bergforenings høyeste utmerkelse.